Source: https://domov.sme.sk/c/3427411/exriaditela-uradu-prace-odsudili-na-30-mesiacov.html
Timestamp: 2017-07-23 21:02:09+00:00

Document:
Exriaditeľa úradu práce odsúdili na 30 mesiacov - domov.sme.sk
Zobraziť všetky sekcie Exriaditeľa úradu práce odsúdili na 30 mesiacov
Eduarda Stahovca odsúdil súd za zneužitie právomoci verejného činiteľa a zároveň mu vymeral peňažný trest 20.000 korún. 6. aug 2007 o 14:38 ČTK
Eduard Stahovec.(Zdroj: ČTK)Písmo:A-|A+190 Banská Bystrica 6. augusta (ČTK) - Špeciálny súd v Banskej Bystrici dnes odsúdil bývalého riaditeľa úradu práce v Prešove Eduarda Stahovca za zneužitie právomoci verejného činiteľa na 30 mesiacov väzenia a zároveň mu vymeral peňažný trest 20.000 korún. Rozsudok ešte nie právoplatný, pretože obžalovaný sa na mieste odvolal. Stahovec mal podľa súdu vyplácať svojím podriadeným mimoriadne odmeny a následne ich žiadal pre seba. Celkom sa tak mal obohatiť o viac ako 80.000 korún. Prokurátor sa k rozsudku ešte nevyjadril. Podľa súdu sa podarilo jednoznačne preukázať, že bývalý riaditeľ si v roku 2004 minimálne od troch podriadených vypýtal mimoriadne odmeny, ktoré im predtým udelil z prostriedkov Európskeho sociálneho fondu. Súd bral do úvahy aj na to, že úradník sa pokúsil o podvod, keď žiadal od svojich ďalších podriadených peniaze za zachovanie ich pracovných miest. Žiadna reorganizácia sa však na prešovskom úrade nechystala. Stahovcovi pôvodne hrozil trest až osem rokov väzenia, prokurátor vo svojej záverečnej reči žiadal o jeho odsúdenie na sedem rokov vo väznici s najnižším stupňom ochrany. Nižší trest súd odôvodnil tým, že trestný čin korupcie zmenil na podvod. Dôkazy, ktoré mali svedčiť o korupcii, súd nebral do úvahy, pretože podľa neho boli získané nezákonne. Obžaloba stála najmä na výpovediach dvoch pracovníčok, od ktorých si mal Stahovec vo februári 2005 vypýtať úplatok. Obálku s peniazmi mu jedna z nich, už ako policajná agentka, sama iniciatívne odovzdala o pol roka neskôr. Tieto dôkazy súd do úvahy nezobral. V priebehu procesu proti exriaditeľovi svedčili aj ďalší jeho podriadení, od ktorých peniaze prijal v roku 2004. rez prl Nechajte si posielať ranný prehľad najdôležitejších správ e-mailom

References: súd 
 súd 
 Súd 
 súd 
 súd 
 súd